Á fundi í stjórn Framsóknarfélags Dalasýslu sl. sunnudag var samþykkt áskorun til stjórnar Framsóknarflokksins varðandi forystusveit flokksins . Ályktunin er svohljóðandi : “ Stjórn Framsóknarfélags Dalasýslu skorar á núverandi varaformann , Guðna Ágústsson , að taka við forystu Framsóknarflokksins fram að næsta flokksþingi . Stjórnin telur mikilvægt að farið verði að flokkslögum en samkvæmt þeim ber varaformanni að taka við formanni , hverfi hann frá störfum áður en kjörtímabili lýkur . Stjórnin áréttar þann skýlausa rétt flokksmanna að velja eigin forystu og krefst þess að sá réttur verði virtur í hvívetna með því að kjör nýrrar forystu flokksins fari fram á flokksþingi en ekki miðstjórnarfundi . ”